Hana Sofia Lopes

D'Hana Sofia Lopes, gebuer de 5. Mäerz 1990 an der Stad Lëtzebuerg, ass eng lëtzebuergesch-portugisesch Schauspillerin.

 Karriär 
No hirer Première am Stater Kolléisch huet d'Hana Sofia Lopes Schauspillerei op der Theaterschoul vu Lissabon an zu Paräis am Conservatoire national supérieur d'art dramatique studéiert. Am Kader vum Erasmus-Programm huet si 2013 zwee Semesteren zu Madrid op der Real Escuela Superior de Arte Dramatico studéiert.

No hirem Ofschloss op der Theaterschoul vu Lissabon ass si a Film-, Televisiouns- an Theaterproduktiounen zu Lëtzebuerg an och international a Portugal, Frankräich, Däitschland oder Spuenien ze gesinn. Si huet zanter 2014 an enger Dosen Televisiounsserië matgespillt. Ënner anerem wéinst hirer Roll an der portugisescher Telenovela Coração d'Ouro (2015-2016), déi all Owend vun 1,8 Milliounen ZuschauerEstreia de «Coração d'Ouro» atinge perto de um milhão e 600 mil telespetadores a Portugal gekuckt gouf, ass si a Portugal bekannt ginn.

Am Film Toy Gun, dee vum Marco Serafini realiséiert gouf, huet si un der Säit vum John Hannah, Julian Sands a Luke Allen-Gale déi weiblech Haaptroll gespillt.

Am Joer 2020 gouf d'Hana Sofia vum franséische Regisseur Michel Didym erausgesicht fir a senger Inzenéierung vun Habiter le temps, vum schweedeschen Dramaturg Rasmus Lindberg, nieft der Irène Jacob, dem Jérôme Kircher an dem Eric Berger matzespillen. D'Première vum Stéck war de 15. Dezember 2020 am Centre Dramatique National, Théâtre de la Manufacture de Nancy. Dono koum eng zwee Joer laang Tournée duerch Frankräich, d'Schwäiz, Lëtzebuerg an d'Belsch. Zu Lëtzebuerg gouf d'Stéck de 14. a 15. Februar 2021 am Studio vum Groussen Theater presentéiert.

Mam Long-métrage, Kanaval, vum kanadesch-haitianesche Regisseur Henri Pardo confirméiert hiren Opstig op der internationaler Zeen. De Film gouf am September 2023 um Toronto International Film Festival ausgewielt an huet do den Amplified Voices Award gewonnen, zesumme mat enger Éierenerkennung als beschte kanadesche Film. Ausserdeem krut de Film véier Nominéierunge bei de Canadian Screen Awards.

Am Oktober 2024 war d'Hana Sofia Lopes Member vun der internationaler Jury vum CinEast Filmfestival.

 Eischt Haaptroll am däitsche Fernseh 
Am Joer 2024 huet d'Hana Sofía en neie Schrëtt an hirer Karriär gemaach, wéi si vum ZDF un der Säit vum Hans Sigl fir d'Haaptroll vun der Sofia Moreno am Thriller Flucht aus Lissabon ausgewielt gouf. Den Film gouf de 17. Mäerz 2025 fir d'éischt um ZDF ausgestraalt.

Mat bal 6 Millioune Zuschauer an engem Maartundeel vun ongeféier 23% war de Film en groussen Erfolleg am däitsche Fernseh.

Tittelbach.tv, eng renomméierte Plattform fir Televisiouns- a Filmkritik an Däitschland, huet d’Hana Sofia Lopes als „eng richteg Entdeckung fir dei däitsch Televisioun“  gefeiert. D’Süddeutsche Zeitung huet him en Interview ënnert dem Titel „Auf die europäische Identität!“ gewidmet, deen hir kulturell Déift an Villfallt unerkennt.

D'Hana Sofia Lopes schwätzt fléissend Franséisch, Däitsch, Portugisesch, Lëtzebuergesch, Englesch, Spuenesch an Italieenesch.

Filmographie

 2010: My Eyes have Seen You (Kuerzfilm) vum Miguel Leao: Greta
 2012: D'Simpsons (lëtzebuergesch Versioun): Lindsey Naegle (Stëmm. 1 Episod)
 2012: Weemseesdet (TV): Carla (5 Episoden)
 2012-2013: Comeback (TV): Samantha (12 Episoden)
 2013-2014: Os Filhos do Rock (TV): Carla (2 Épisodes)
 2013: Someday (Kuerzfilm) vum Vito Labalestra: Alicia
 2014: Amour fou vum Jessica Hausner: la sœur aînée
 2015: Ouni Mooss (Kuerzfilm) vum Adolf El Assal: Alice
 2015: Mar Salgado (TV): Camila Real (17 Episoden)
 2015-2016: Coração d'Ouro (TV): Adriana Noronha (300 Episoden)
 2016: Les Survivants vum Luc Jabon: Lena
 2016: Kropemann vum Patrick Ernzer 
 2017: Bad Banks (TV): Lola (1 Episod)
 2017: Ministério do tempo (TV): Isabel vu Portugal (1 Episod)
 2018: Zëmmer ze verlounen (TV): Sophie Welter (12 Episoden)
 2019: Toy Gun vum Marco Serafini: Giulia Redondini
 2019: Sexual Healing vum Julien Temple: Ivy Keaton
 2019: Escapada vum Sarah Hirtt: Lola
 2019: Gute Zeiten, Schlechte Zeiten (TV): Amalia Alvarez (3 Episoden) 
 2020: Dreamland vum Bruce McDonald: Colero
 2022: L'arrivée de la jeunesse vum Marcello Merletto a Fabio Bottani: Nilde
 2022: Capitani 2 (TV) vum Christophe Wagner: Maria
 2022: Melusina vum Whitney Fortmüller: Melusina
 2023: E.A.F. vum Lucie Wahl: Mic
 2023: Personality vum Lukas Grevis 
 2023: La bête qui sommeille en nous vum Jonathan Becker: Violette
 2024: Kanaval vum Henri Pardo: Justine
 2025: T.B.A.: Disney+
 2025: Flucht aus Lissabon (TV): Sofia Moreno (Haaptroll)

 Theater 
 2010: Três Irmas vum Anton Tschechow, inzenéiert vum Pedro Matos
 2010: Les Phéniciennes vum Seneca, inzenéiert vun der Maria João Vicente
 2011: Auto da Barca do Inferno vum Gil Vicente, inzenéiert vum Álvaro Correia
 2011: Was ihr wollt vum William Shakespeare, inzenéiert vum Francisco Salgado
 2011: Peanuts vum Fausto Paravidino, inzenéiert vum Jill Christophe
 2012: Ce formidable bordel ! vum Eugène Ionesco, inzenéiert vum Jesus Salgado
 2012: Por el torno y el sótano vum Tirso de Molina, inzenéiert vum Jesus Salgado
 2014: Légendes de la forêt viennoise vum Ödön von Horváth, inzenéiert vun der Sandy Ouvrier
 2014: Le Mariage de Figaro vum Beaumarchais inzenéiert vun der Sandy Ouvrier
 2017: Les Sorcières de Salem vum Arthur Miller, inzenéiert vum Douglas Rintoul
 2018: Intranquillité vum Fernando Pessoa, inzenéiert vun der Rita Reis
 2019: Dealing with Clair vum Martin Crimp, inzenéiert vun der Anne Simon
 2020-2022: Hedda Gabler vum Henrik Ibsen, inzenéiert vun der Marja-Leena Junker
 2020- 2022: Habiter le temps vum Rasmus Lindberg, inzenéiert vum Michel Didym
 2021: O começo perdido vum Pedro Martins Beja, inzenéiert vum Pedro Beja
 2022: Medea vum Euripides, inzenéiert vum Rafael Kohn
 2023-2024: A menina do mar vum Sophia de Mello Breyner inzenéiert vum Rita Reis 
 2023-2025: Café Terminus vum Eugene O’Neil inzenéiert vum Frank Hoffmann

 Éierungen 
 Lëtzebuerger Filmpräis 2018: Bescht Schauspillerin - Nominatioun fir d'Roll vun der « Giulia Redondini » am Film Toy Gun

Um Spaweck

 Jouer en portugais, c'est très difficile! – 5 questions à… Hana Sofia Lopes rtl.lu 06.05.2021

Kategorie:Gebuer 1990
Kategorie:Lëtzebuergesch Filmschauspillerinnen
Kategorie:Lëtzebuergesch Televisiounsschauspillerinnen
Kategorie:Lëtzebuergesch Theaterschauspillerinnen